**ELŐTERJESZTÉS**

**A Gazdasági és Jogi Bizottság és a Kulturális, Oktatási és Civil Bizottság 2023. februári ülésére**

**Javaslat az AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítására**

Az AGORA Savaria Kulturális és Médiaközpont Nonprofit Kft. ügyvezetője a társaság szervezeti és működési szabályzatának módosítására tett javaslatot.

Főbb módosítások:

1. Beépítésre került a stratégiai célok kidolgozásában és megvalósításában az ügyvezetőt segítő Szakmai Tanácsadó Testület
2. Változott a szervezeti ábra és a szervezeti felépítés a következők szerint: a Wagner András Humán Szolgáltatási és Felnőttképzési Központ Szakmai Egység a Gazdasági és Üzemeltetési Igazgatóságtól a Közművelődési Igazgatósághoz került, valamint kivezetésre került az előző SZMSZ-ben még meglévő Operatív Iroda Szakmai Egység
3. Bevezetésre került a társaság alapította díjak (kitüntetések) lehetősége
4. Pontosításra és frissítésre kerültek a társaság más szervezetekkel való kapcsolatai
5. Pontosításra és frissítésre kerültek a társaság szabályzatai

Az SZMSZ módosításokkal egységes szerkezetbe foglalt szövegét az előterjesztés melléklete tartalmazza.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

A felügyelőbizottság az SZMSZ módosítását elfogadta.

Kérem a Tisztelt Bizottságokat, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2023. február „ ”**

**/: Dr. Nemény András :/**

**Határozati javaslat**

**…./2023. (II. 20.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva az AGORA Savaria Kulturális és Médiaközpont Nonprofit Kft. módosított Szervezeti és Működési Szabályzatát az előterjesztés mellékletében foglalt tartalommal elfogadja.

**Felelős:**  Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Horváth Zoltán, a társaság ügyvezetője)

**Határidő:** azonnal

**Határozati javaslat**

**…./2023. (II. 21.) KOCB. számú határozat**

A Kulturális, Oktatási és Civil Bizottságaz AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítását az előterjesztés mellékletében foglalt tartalommal tudomásul veszi.

**Felelős:**  Dr. Nemény András polgármester

Horváth Soma alpolgármester

Putz Attila, a Kulturális, Oktatási és Civil Bizottságelnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Horváth Zoltán, a társaság ügyvezetője)

**Határidő:** azonnal